A NETFLIX SAJÁT GYÁRTÁSÚ SOROZATA
Jó estét, hölgyeim!
Vagyis hölgyem, egyes számban.
- Hol van anyukád? - Ma este apánál alszom.
De játékestet tartunk. A nyomozó arra mindig eljön.
Vagyis... eljött. Talán ezért nem ír vissza.
A szülők titokzatosak.
Ebben egyetértünk.
Nem említette, hogy ajándék Istentől, ugye?
Mert ha ezért nem jött, ez nem akkora probléma, ahogy gondolja.
Felnőttes problémák.
Nem érdekelnek.
- És kit érdekel, hol van anya? - Például engem.
Játékestet tartasz, és megérkezett Trixie.
Nos, akkor Monopolyzhatunk.
Nem, a Monopoly uncsi ketten.
Rendben, akkor kifogtál rajtam.
Mivel ez lesz az utolsó estém a Földön,
menjünk el a bárba!
- A szüleimnek nem tetszene az ötlet. - És? Felnőttes problémának tűnik.
Mesélhetnél nekem.
Ki vagyok én, Mr. Rogers?
Nem kell kitaláltnak lennie.
Mesélhetnél például...
erről a tőrről.
- Öltek már vele embert? - Még nem.
Ez hatásos?
Attól függ, kitől kérdezed.
Na és ez?
A manikűr? Csak políroztattam.
A gyűrűd. Mesélj a gyűrűdről!
Hacsak nem beszélnél inkább a bilincsről.
Már alkudozunk is?
Legyen.
Most az egyszer...
mesedélutánt tartunk a penthouse-ban.
Anya úgy szokta kezdeni, hogy „egyszer régen”.
Tényleg?
Ám legyen.
Egyszer régen,
az Ördög New Yorkba utazott.
Éppen...
1946-ot írtunk.
Csodás idők voltak azok.
A férfiak kalapot viseltek, a szoknyák egyre rövidebbek lettek,
a bűnözés terjedt.
A jegyrendszert beszüntették, a fiúk hazatértek a háborúból,
a levegő megtelt big band-dallamokkal és lehetőségekkel.
Egy régi barátom felkeresett,
hogy találkozzak vele egy italra a Garden Clubban.
A Garden Club Manhattan legfelkapottabb bárja volt,
mert a legjobb dizőz lépett fel benne.
Az egész város ismerte a hangját, de csak én ismertem a valódi nevét.
Lilit.
Várj, ki az a Lilit?
Maze édesanyja.
Kiköpött mása volt, de ezt egyikük sem ismerte el.
Unom az ártatlanságot
És hogy nem
Üldöznek
Valami, ami keresi a helyét
Fel akarom keresni az Ördögöt Gonosz akarok lenni
Az én vagyok.
Becsmérelni akarok másokat
Gonosz akarok lenni
És csalni a játékban
Álnok akarok lenni
Hazudni akarok
Sértő akarok lenni
És sarat dobálni
És a színházban
Máshová akarok ülni
Hogy rátaposhassak a lábakra
Gonosz akarok lenni
Ártani akarok a légynek
Olyan dalokat akarok énekelni Mint a síró fiú
Undok akarok lenni
Alkoholt akarok inni
És mindent, amit megszereztem
Alig várom, hogy elveszítsem
Gonosz akarok lenni
A gonosz kis énem
Olyan álnok és gonosz
Amennyire
Csak
Lehet
Miaú!
Mégis mit csinálsz?
- Beszélni akarok a barátommal. - Nem kéne rajta legeltetned a szemed.
Stompanato csaja.
Hátrébb az agarakkal, fiúk!
Higgyétek el!
Vele nem akartok verekedni.
Miért nem kértek magatoknak valami alkoholmentest?
Ja, és...
adjátok át Tommynak,
hogy nem vagyok senkié.
Szóval, hány éve is?
Szerintem nem láttalak már...
Marie Antoinette coming-out partija óta.
Kibújt a szög a zsákból.
Kár, ami vele történt.
Miben mesterkedtél az elmúlt pár száz évben?
Énekeltem, tivornyáztam,
feldúltam néhány bárt.
Minden rendben ment, míg el nem lopták a gyűrűmet.
Hát, ezt sajnálattal hallom.
Mi lenne, ha elterelésként felvidítanálak?
Kibérelhetnénk egy bordélyt, kirabolhatnánk egy bankot.
Ernie Hemingway is itt van. Jó társaság.
Szerintem ne ebben gyere.
Lucifer, az a gyűrű az egyetlen a világon,
ami jelent számomra valamit.
Vissza fogom szerezni.
És segíteni fogsz benne.
Miért tenném?
Mert tartozol nekem.
Valóban.
Az Ördög felcsap nyomozónak.
A legnevetségesebb dolog, amit valaha hallottam.
Mivel ekkor még nem voltam a rendőrség tanácsadója,
segítségre volt szükségem.
Szakmai segítségre.
Jack, akit régről ismertem, kemény fickó volt.
A háború után kissé zavarttá vált,
ám ha nyomozásról volt szó, ő volt a legjobb a szakmában.
Várj!
Miért mindig egy fiú a nyomozó?
Anya is bűntényeket old meg.
Rendben.
Ahogy mondtam…
Csak nem Lucifer Morningstar?
Mit tehetek önért?
Meg kell találnom egy ritka és rendkívül értékes ellopott ékszert.
Ezt a gyűrűt...
egészen pontosan.
Várj egy kicsit!
A te gyűrűdről kellene mesélned.
A te gyűrűd fekete.
Akarod hallani vagy sem? Én jól ellenék a bárban is.
Jól van. Folytasd, kérlek!
Köszönöm.
Tehát...
Miért ütném bele az orrom?
Jól van, figyelek.
Hol látta utoljára a gyűrűt?
Figyeljen, ez egy elég balhés bár.
Veszély leselkedik minden sarkon, maradjon közel!
Ne aggódjon, a veszély minden arcát ismerem.
Igen? Hány nácit intézett el mostanság?
Pihenj, katona!
Ha verekedésbe keveredik, ígérem, nem zavarom a mókában.
Nos...
melyik csavargót hallgassuk ki először?
Azt, akivel mindenki beszélget.
Azonnal jövök.
Mit kérnek?
Gint? Tequilát?
Információkat gyűjtünk Lily Rose gyűrűjéről.
Tudja, ki csente el?
Azt beszélik,
hogy egy újonc ólálkodott Lily öltözőjénél aznap este, amikor eltűnt a gyűrű.
Egy enyveskezű úriember. Lucky Larry a neve.
Adna róla leírást?
Persze. Jóképű. Kissé tagbaszakadt.
Rövid haj, erős állkapocs.
Általában sima kék öltönyt hord.
Ja, és szemfedőt.
Ezzel is kezdhette volna!
Jól van.
Hé!
Látja azt a fickót?
Besúgónak tűnik, aki alig várja, hogy köpjön.
Maradjon itt!
Meghallgatom.
Pompás.
Csakis erre vágytam.
Jack Monroe, magánnyomozó.
Tud bármit egy bizonyos Lucky Larryről?
Láttam már.
Jóképű, tagbaszakadt, erős állkapoccsal.
- Szemfedős? - Igen, ő az!
Figyeljen!
Nem akarok bajt, de ha öt perc múlva találkozunk odakint,
- szolgálhatok némi információval. - Rendben.
Nos...
úgy tűnik, a besúgónk nyúlcipőt húzott.
Előkerül.
Nos, mi mondanivalója van?
Vigyázzon magára!
Megint maguk?
Szentséges ég! Biztos, hogy ne segítsek?
Kicsit kínos itt állni.
Visszavonom.
Bemelegítettük őket, Mr. Stompanato.
Kösz, srácok.
Várj!
Az ég szerelmére!
Nem Mr. Stompanatót mondtál?
Tehát férfi.
Nem te kértél nemileg kiegyensúlyozott sztorit?
Csak követem az utasításaidat.
Azon tűnődhetnek, miért kérettem ide önöket ezen az estén.
A helyzet az...
Nem szeretem, ha kérdezősködnek a klubomban.
Ha ott szaglásznak, ahol nem kéne.
Szóval...
ha odébbállnának,
azt nagyra becsülném.
Mert legközelebb...
már nem leszek ilyen kedves.
Vagyis meg fognak halni.
És maga...
Szerencse, hogy Lily a barátja.
De ne melegedjenek túlságosan össze!
További szép estét!
Gyerünk, fiúk!
Kösz, hogy fedezett.
Azt mondta, maradjak maga mögött,
ami nem volt egyszerű, tekintve, hogy a járdán hevert.
Hogyan tovább?
Kiderítjük, hogy Lucky Larry hol üti el az idejét napközben.
Tudja, milyenek a piti bűnözők.
Előbb-utóbb felbukkannak.
Akkor hát,
mulatok egyet a város legjobb klubjaiban.
Gondolom, magának is vannak tervei.
Mit mondhatnék?
Az élet önmagában egy nagy parti.
Azt azonban nem tudtam, hogy Jack és a neje, Shirley,
nehéz időszakon ment át.
Milyen lett a krumpli?
Tejszínt is kevertem bele, ahogy szereted.
Mi történt a szemeddel?
Semmi.
Tudom, hogy dühös vagy rám,
- de nem... - Ne haragudj! Elment az étvágyam.
Már nem lehet az embernek egy nyugodt pillanata sem?
Lucky Larry?
Mondja csak a nevét!
Meg kell mondjam, nagyon jól áll magácskának ez a szín.
Mi szólna, ha hagynánk az edényeket, és ropnánk egyet a Copacabanában?
Kedves magától, Mr. Morningstar,
de már van táncpartnerem.
Legalábbis azt hittem.
Jó, köszönöm.
Ha jót akar magának, tartsa távol magát a feleségemtől!
Gondoltam, nem zavarná, tekintve, hogy egy szót sem váltottak.
Most beszéltem a besúgómmal.
Lucky Larry verekedésbe keveredett valakivel tegnap a mólónál.
Egy kolbászörökössel, William Kincannonnal.
Willy, a Kolbászhercegként emlegetik.
Derék fickónak tűnik.
Igen. Nos, reggel majd megszorongatjuk.
Jack, hová mész?
Azt hiszem,
holnap korán kell majd kelnem,
úgyhogy inkább...
az irodában alszom.
Tehát, mit követett el a neje, amivel így kihozta önt a sodrából?
Megcsalta?
Felrúgta a kutyát? Szétszabdalta a kedvenc ingét?
Egyik sem.
Pár hete...
találkoztam egy jó barátommal a hadseregből.
Néhány ital után a százados így szólt:
„Ti ketten értetek meg legjobban 20 dollárt.”
Azt hittem, a sors akarta, hogy találkozzak Shirley-vel
aznap a könyvtárban.
Pedig csakis...
a pénz miatt történt.
- Shirley prostituált volt? - Igen.
Így van. A végső trükkje az volt, hogy kirángatott a harctéri sokkból.
Nos...
Milyen szerencsés ember!
Kihasználhatja a neje tapasztalatát,
amit több tucat, talán több száz embertől szerzett...
Tűzoltóktól, borbélyoktól, tengerészektől, mutatványosoktól...
Igen, értem.
Ha ennyire zavarja, miért nem szedi a sátorfáját?
Mivel szeretem, és azt mondja, ő is engem.
Ha az élete legnagyobb csodája hazugságra épült,
az olyan, mint futóhomokra házat építeni.
Előbb-utóbb összedől.
Bocsánat, kissé elmerengtem,
mivel a problémái roppantul untatnak.
Arra nem gondolt, hogy elfelejti?
Gondoltam-e rá, hogy elfelejtem?
Ez a tanácsa?
Tapasztalataim alapján a problémák olyanok,
mint a bibliaügynökök vagy a nemi szemölcs:
előbb-utóbb eltűnnek, ha úgy teszünk, mintha nem léteznének.
Először a kardot fesse meg!
Nevetségesen nehéz.
Talán pihennie kéne, uram.
Igen.
Miért nem foglal helyet, Willy?
Maguk meg kicsodák?
Jack Monroe, magánnyomozó.
Lucifer Morningstar. Az Ördög.
Carmina!
Teát!
Sigmund barátom jól elszórakozott volna önnel.
Hol a gyűrű?
Micsoda?
Hagyja csak, majd megkeresem!
Mit csinál?
Mit művel?
Elmondaná, hogy mit művel?
Emiatt nem aggódnék.
Azért viszont igen,
hogy úgy hallottuk, elég heves vitába keveredett tegnap a mólónál.
Egy Lucky Larry nevű fickóval.
És?
Lucky Larry ellopta a barátom gyűrűjét, majd holtan esett össze.
Hátba szúrták egy díszes késsel.
Várjon, azt hiszik, én öltem meg?
Sosem tennék ilyet.
Megtenném, ha muszáj volna, de nem én vagyok a tettes.
Nem hallottam a gyűrűről.
- A tegnapi hollétét tudják igazolni? - Igen.
Igen, a festőm.
Alpokon átkelő Hannibálként pózoltam majdnem éjfélig.
Az elefántbérlés ára meglehetősen borsos.
Honnan ismeri Lucky Larryt?
Időnként veszek egy-két csecsebecsét Laurence-től.
Azt, hogy ezek hogyan kerülnek hozzá, nem kérdezem.
Háborús tárgyakat gyűjtök.
Ha szerez valamit, ami tetszene nekem, felhív.
Egyszerűen imádom a háborút, ön nem?
De.
Ötödik gyalogság.
Ardenneki offenzíva.
Ön hol szolgált pontosan?
Szolgáltam volna, de...
asztmám van.
Ezért voltam dühös, amikor Lucky Larry
ragaszkodott hozzá, hogy a mólón találkozzunk.
Minden tiszta kosz volt. Majdnem biztos, hogy ürülékbe léptem.
Kezdem azt hinni, Willynek nincs annyi esze,
hogy ellopja Lily gyűrűjét.
Nem mondja?
- Általában hol találkoztak Larryvel? - A lakásán.
Nem sokkal tisztább, mint a móló. Igen, Carmina majd leírja a címet.
Kösz.
Különös fickó maga, nem igaz?
Létezik egy jó szó önre, de most nem ugrik be.
A növénynek egy része.
Biztos eszembe jut majd.
A magándetektív megtalálta a gyűrűdet?
Aligha.
Az első számú nyomunk meghalt.
Sokat jelenthetett az a gyűrű.
Réges-régen férjnél voltam.
Ádámnak hívták.
Nem jöttünk ki jól egymással.
Az apjával még annyira sem.
- Sajnálom. - Nem kell.
Mire elküldtek, már majdnem megkönnyebbülést jelentett.
De elcsentem egy kis darabkát a kertből kifele menet.
Azt a követ, ami a gyűrűmben volt.
Nem sok mindenre emlékszem szívesen az akkori életemből,
de azt a kertet imádtam.
De mindegy is.
A gyűrű arra emlékeztet, hogy nincs szükségem Ádámra vagy a családjára,
és senki másra sem.
Ó, Lily!
Te férjhez mentél, igaz?
Igen.
A középiskolai szerelmemhez, Billhez.
A besorozása előtt házasodtunk össze.
Naponta írtunk egymásnak...
amíg meg nem sebesült Guadalcanalnál.
De sikerült eljutnia a veteránkórházig.
De az orvosok nem tudják...
Egész életünkben ismertük egymást.
Nem akarom elhinni,
hogy elveszíthetem.
Szerencsém van, hogy én sosem kötődtem így senkihez.
Ne mondd ezt!
Mindennap ajándék Bill-lel lenni.
Az, hogy talán nincs sok időnk hátra...
csak még édesebbé teszi az egészet.
Nem tudom, miért Lucky Larrynek hívták.
Ez a lakás a leglehangolóbb hely, amit valaha láttam,
pedig Kafka pokolhurka se semmi.
Talán nincs itt a barátja gyűrűje, de hasznos információkra bukkantam.
Látja a gyűrött szőnyeget?
Szerintem a gyilkos itt ütötte szájon Larryt.
Larry elvágódott,
beütötte a fejét,
pont itt, az asztalba, ahol a faforgács látható.
De aztán...
összeszedte magát.
Felkelt, majd fellökte a gyilkost, ez esetben magát.
A szuszt is kiverte belőle.
- Bocs. - Szeretem a szerepjátékot.
Larry nyerésre állt, de ekkor a gyilkos előrántott egy kést.
Larry...
elindult az ablak felé, de zárva találta.
Próbálta kinyitni, majd felfeszítette.
Már félúton járt, amikor a gyilkos...
utolérte, és a hátába döfte a kést...
és így lett véres... az ablak.
Ezután...
Larry elmenekült az éjszakába.
Ám csak a küszöbéig jutott.
Bárcsak több bizonyítékunk lenne arról, hogy ki tette el láb alól Larryt!
Nos, azt hiszem,
találtam valamit.
Ez egy nagyon drága szivar. Pontosabban csak a vége.
Romeo y Julieta márkájú, Winston Churchill és...
- Tommy Stompanato kedvence. - Tommy Stompanato kedvence.
Stompanato rájött, hogy Lucky Larry ellopta az egyik csaja gyűrűjét,
felbukkant vevőként,
- és visszaszerezte a gyűrűt. - Majd megölte a tolvajt bosszúból.
De ha azért tette, hogy lenyűgözze Lily Rose-t...
- Miért nem adta vissza a gyűrűt? - Igen.
Ébresztő, Stompanato!
Ez megmagyarázza, miért nem adta vissza a gyűrűt.
Úgy tűnik, Mr. Stompanato csak ugatott, de nem harapott.
Kivágták a szívét.
Mit csinálhattak vele?
Hát, nem tette ki a szívét másokért.
Megnézem a padlón.
Úgy tűnik, igazunk volt, hogy ő ölte meg Lucky Larryt.
Ugyanolyan, mint amit Larry hátában találtunk.
De ki ölte meg Stompanatót?
Azt hiszem, tudom a választ.
A saját szívére pályázott,
és Lily Rose gyűrűjére.
Úgy tűnik, mindkettőt lekéstük.
Kinek lenne mersze felszabdalni Stompanatót?
És mi ez a furcsa szimbólum az arcán?
Hieroglifák.
Szerintem ez Hórusz szeme, az ókori Egyiptom szent szimbóluma.
Szent szem.
Ezt már hallottam.
Tudom, hol van a firkáló.
- Üdvözlet! - A fenébe!
Netalán...
könyveket keresnek?
Igen, valóban...
könyveket keresünk.
Azt hittem, a titkos szertartásra jöttek.
Sajnálom, a barátom még nem járt itt. A titkos szertartásra jöttünk.
Esetleg megmutatná, hol találjuk?
Az ajtó mögött.
Ha nem rendeltek köpenyt,
találnak párat a fogason.
Pompás.
Köszönjük.
HA A FŐPAPOT KERESI, CSENGESSEN!
Csodálatos Melvin vagyok, mivel szolgálhatok?
Mi van ezzel a hellyel?
Hitelesített pap, orákulum,
sámán és béketevő.
Miben segíthetek? Űzzek rontást? Gyógyítsak kiütést?
Van szerelmi bájitalom. Garantáltan beindítja a hölgyeket.
Ennél sokkal erősebb dolog érdekelne bennünket.
Lehetőleg egyiptomi, ami a szív eltávolításával jár.
Anubisz szertartása érdekli magukat.
Igen, az. Abból szeretnénk egyet.
Rendben.
Odanézzenek!
Csupán 12 dollárért,
a minden igényt kielégítő Anubisz szertartásunk
tartalmaz egy álarcot, két szolgát és egy Vesta-szűz bőréből készült dobot.
Egy aranyozott áldozati tőrt,
illetve egy élő...
csirkét!
A csirke a végén mindig megszívja.
Vagy megvásárolhatják...
a gazdaságos csomagot is.
Csupán hat dollárért!
És a csirke szívét már feláldozva kapják.
Történelmileg nem túl pontos,
de elég véres. A jó öreg barátomnak, Tutanhamonnak tetszene.
A modern korban a haláltól való félelemre tanítanak.
De őseink tudták, hogy a halál...
hatalom.
Erősnek érezte magát,
amikor Tommy Stompanato szívét fogta a kezében, miután megölte?
Valaki megölte Tommy Stompanatót?
Nem gondolhatják, hogy közöm van hozzá.
Pedig így gondoljuk.
Igen, mondja csak, Csodálatos Melvin,
mi az, amire vágyik?
- Én... - Igen...
szeretnék...
Igen.
egy 1941-es Pontiac Torpedót.
Nyolchengeres motor, 103 lóerő,
kevesebb, mint három perc alatt gyorsul fel nulláról 65-re! És...
meglepően pénztárcabarát.
Ha eladok hetente néhány szertartást,
és ha a szent tárgyak gazdára találnak, akkor nyáron már szelhetem az utakat.
Megölte Stompanatót, és ellopta a barátom, Lilit különleges gyűrűjét,
úgyhogy felejtse el az utakat! Csak a belvárosig fog eljutni.
Egy pillanat, cimbora!
Lilit gyűrűjéről beszélnek?
Mert a vásárlóim...
a híveim... temérdek pénzt fizetnének egy tűrhető másolatért cserébe is.
Eloszthatnánk a nyereséget! A halhatatlanság tárgyai a legkelendőbbek.
Értem. A „hívei” meg tudják erősíteni, hogy hol tartózkodott
ma déltől hatig?
Persze, itt voltam.
Tarot kártyát vetettem négyszer,
ördögöt űztem...
és egy bar-micvót szerveztem.
Tommy Stompanato szívét a csirkés átveréséhez hasonlóan vájták ki,
tehát, ha nem maga ölte meg, akkor az egyik vásárlója tette.
Mesélt nekik Lilit gyűrűjéről?
Hogyne. Évek óta árulok Lilit sírjához elvezető térképeket.
De nem tudom, ki vásárolta meg őket a köpenyek miatt.
Nos, ez időpocsékolás volt.
Attól tartok, zsákutcába jutottunk.
Találtunk pár szívet, jókat nevettünk,
de úgy tűnik, a gyűrűd nélkül kell élned.
Így tehát törleszthetem az adósságom egyéb módon is, igaz?
Adhatnék egy kastélyt, lakatlan szigetet, aranyhegyet.
A világ a lábaid előtt hever, én pedig szolgállak.
Több ezer év telt el, Lucifer,
és a gyűrűm mindig velem volt.
Arra emlékeztet, hogy ki vagyok,
és hogy miért tettem, amiket tettem.
Arra gondolsz, hogy a Pokolba küldted a gyermekeidet?
Kaptál tőlem egy sereget!
Egy sereget, amit sosem kértem.
És...
akkor még nem tudtam, hogy szükségem van rá.
De nélkülük egymagam vészeltem volna át az örökkévalóságot,
és ezért örökké az adósod maradok.
Ezért őszintén sajnálom, hogy nem sikerült visszaszereznem a gyűrűd.
Én is.
Szóval...
hogyan jutottak arra a következtetésre,
hogy a gyűrű tesz téged halhatatlanná?
Egyszer útra keltem Amerikába egy felfedezővel,
Hernán Cortésszel.
Az arany megszállottja volt, fejek hullottak, bármerre vetődött.
Ünneprontó alak.
Elhagytam, ahogy szárazföldet értünk, egy jóvágású azték harcosért.
Montezumáért.
Italoztunk, megkérdezte, szűz vagyok-e.
Igent mondtam, hiszen Spanyolországban ez felkeltette a férfiak figyelmét.
Mire felocsúdtam, papok vetettek egy vulkánba.
Túlélem, és...
valaki felírta egy kőtáblára. Tudod, hogy megy az ilyesmi.
Tudom.
Halandók!
Szívesen megnézném a tolvaj arcát,
mikor rájön, hogy a gyűrű semmire sem jó.
Várj csak!
A gyűrű nem működik,
ami azt jelenti, hogy a tolvaj megpróbálja működésre bírni.
Lilit, azt hiszem, tudom, hogyan szerezzem vissza a gyűrűd.
Egy főpapra, egy ékszerészre és elterelésre lesz szükségünk.
Egy bizonyos elsőéves főpapnak köszönhetően
az a hír járja, hogy a gyűrűd csak a karperecedre erősítve működik.
Tehát, aki ellopta a gyűrűmet, eljön majd a...
karperecért.
Megvárja, míg felmész a színpadra, és besurran az öltöződbe, mint korábban,
ám ez alkalommal Jack barátunk figyelni fogja.
Jack elcsípi a tolvajt, ő átadja a gyűrűt,
és hamarosan az Éden kis darabkája visszakerül az ujjadra, ahová tartozik.
Hé!
Köszönöm, hogy segítesz!
Lucifer mondta, hogy szükséged van rám.
De ha vége, elutazom Des Miones-ba.
Visszaköltözöm anyámhoz.
Jó, akkor...
ha Lily jelet ad, vedd el a karperecet!
- Oké? - Aztán körbejárom a klubot,
visszaviszem az öltözőbe, és a széfbe helyezem.
Várj!
Csak...
vigyázz magadra, jó?
Ennél azért többre vágyom, Jack!
Mióta itt vagy a Földön...
léptél kapcsolatba valaha emberrel?
Több ezer emberrel léptem kapcsolatba.
Egyszer Caligulával emberi vonatot csináltunk
- harminchét... - Nem a szexről beszélek, Lucifer.
Hanem...
érzelmi kapcsolatról.
Még mit nem!
Valóságos csoda lenne, ha ilyesmire vágynék,
és biztos vagyok benne, hogy apám ezt nem engedné.
Miért?
Csak kíváncsi voltam.
Például a feleségem. Kérem!
Abe Gantz, Manhattan legviccesebb embere!
Külön kérésre
most jöjjön egy számomra nagyon kedves dal.
Igazság szerint...
Csak egyet.
eddig nem igazán értettem, miről szól.
Elnézést, emberek!
Ez a régi ócskaság mindig láb alatt van.
Mit szólnának, ha levenném?
Légy olyan kedves, és ezt tedd a széfembe!
Egy régi mondás szerint
A szerelem vak
Mégis gyakran mondják
Keresd, hogy megtaláld
Így hát fel fogok keresni Egy bizonyos fiút
Aki tetszik nekem
Mindenhol kerestem
Még nem találtam rá
Ő az a nagy kaland
Akit sosem feledek
Ő az egyetlen férfi Akire mindig megbánással gondolok
Az ő kezdőbetűjével szeretném írni
A monogramom
Mondd csak
Hol van a pásztora
Ennek az elveszett báránynak ?
Van valaki, aki után vágyakozom
Remélem, kiderül, hogy ő olyan
Aki majd vigyáz reám
Kicsiny bárányka vagyok
Aki eltévedt az erődben
Tudom, hogy jó lenne, mindig jó lenne
Ha valaki vigyázna reám
Lucifer Morningstar!
Jack!
Hála Istennek, jól vagy!
Van egy férfi Lily öltözőjében.
Látta, ahogy betettem a karperecet, ahogy kérted.
Menj, mielőtt elmegy!
Egy angyal vagy, Shirl.
- Menj! - Jó.
Kezeket fel!
Hátráljon!
Lassan!
Forduljon meg!
Maga ölte meg Tommy Stompanatót?
És elvettem a gyűrűt.
És végrehajtottam Anubisz szertartását, hogy kiszabadítsam ősi erejét.
És...
most...
már...
halhatatlan vagyok!
Nos, ez a félkegyelmű végzett Tommy Stompanatóval.
Willy? Nem gondoltam volna.
Larrynek nem szabadott volna eladnia Stompanatónak a gyűrűt.
Nem tudták, mi van náluk.
Én mindent tudtam a gyűrűről.
Én fogadtam fel Lucky Larryt, hogy ellopja.
Tegye le a fegyvert, és adja át!
Gertie! Hogy tehetted?
Ez az én tervem volt.
Tudtam, hol a gyűrű.
Elmondtam Lucky Larrynek, hogyan és mikor lopja el.
Azt mondtam, övé lehet a széf tartalma, ha átadja a gyűrűt.
És mit tett?
Eladta egy hősszerelmes gazfickónak, aki végül megölte.
Várj!
Akkor Gertie és Willy Csodálatos Melvintől hallottak a gyűrűről?
Így van.
Gertie felbérelte Lucky Larryt, hogy ellopja a gyűrűt,
de Larry elárulta, és eladta Stompanatónak több pénzért.
De Stompanato bosszúból megölte Larryt,
mivel ellopta a csaja gyűrűjét.
Így van, de...
Stompanato bánatára
Willynek, a Kolbászhercegnek is a gyűrűre fájt a foga,
így kitépte gazfickó szívét
Csodálatos Melvin szertartásának valódi kivitelezése közben,
hogy működjön a gyűrű.
Felejtsd el, Trix! Ez a kínai negyed.
Tessék?
Mindegy. Szeretnéd hallani a végét vagy sem?
Nem akarok bántani senkit.
- De meg kell mentenem Billt. - Az ékszer nem fogja megmenteni a férjed.
Hazudsz!
Láttalak egyszer a sikátorban.
A Stompanato fiúk és a Brooklyn hídi banda kereszttüzébe kerültél.
Fél tucatszor meglőttek, de elsétáltál.
Értem.
De ennek nincs köze semmilyen varázsgyűrűhöz.
- Olyan nem létezik. - Ez nem lehet igaz.
Tegyünk pontot a gyűrűs malőr végére!
Mi?
Meglőtt!
Bizony.
Elvérzek.
Sokat jajveszékel a háborúkedvelő úrfi!
Nem valódi.
- Nem menthetem meg. - Persze, hogy nem.
Miért tettél kockára mindent, hogy megpróbáld?
Gertie, meg is halhattál volna.
A hasam!
Mind meghalunk, Lily.
És ez rendben van így.
Igazság szerint...
Inkább meghalnék ma, miközben megmentem a szerelmemet,
minthogy örökké nélküle éljek.
Ó, Gertie!
Túl gazdag vagyok a börtönhöz!
Ne!
Hívják az apámat!
Hívják fel az apámat!
Kétféleképpen lehet.
A Kolbászherceg megkapja méltó büntetését, és Stompanato nyakába varrjuk az ügyet,
vagy a pultos hölgyet is bevonjuk.
A maga döntése, hogy vádat emel-e.
Hadd élvezze ki Bill-lel a hátralévő életét!
Furcsa egy alak maga, de...
érdekes nyomozás volt.
Vigyázz magadra, kölyök!
Te is, öregember.
Shirl!
Mikor indul a buszod?
Éjfélkor.
Értem.
Ha sietsz, még eléred.
Igen.
Shirl!
Én...
arra gondoltam...
ha neked nem gond...
talán veled tarthatnék.
Hosszú az út Des Moines-ig, Jack.
Jó.
Legalább tudunk beszélgetni.
Gyere ide!
A gyűrű ismét a tiéd, törlesztettem az adósságom.
Találkozunk néhány száz év múlva.
Nem.
Elég telhetetlen vagy, de jó, akkor kapsz egy kastélyt is.
Van egy pompás 22 hálós kastélyom Ausztriában, alig érte bomba.
Nem kell a kastély.
Elég nehéz dió vagy.
Cortés.
Montezuma.
Willy, a Kolbászherceg.
Mind azt hiszik, örökké akarnak élni.
De sokkal értékesebb dolog van a tulajdonukban.
Gertie-nek igaza volt.
Jó tudni, hogy eljön a vég.
Ezért számít minden más.
Ez köti össze őket.
Ettől lesznek bátrak, akkor is, ha nincs rá okuk.
Elég ideig voltam halhatatlan.
Szeretném, ha a tiéd lenne.
Ha ezt megteszed, nincs visszaút.
Biztos vagy benne?
Még egy dolog.
Sosem érsz a végére, igaz?
Bár most már idővel igen.
Felhozzam a gyermekeidet, hogy elbúcsúzhass tőlük?
Hogy elfelejtsenek mindent?
Soha.
A gyermekeim tökéletesek.
Nem lehet őket...
száműzni, mert nincs otthonuk.
Nem lehet őket elhagyni, mert nincs családjuk.
Sosem üldözik el őket a jól ismert kertből.
Nem árulhatod el nekik, mit tettem ma, Lucifer!
Csak így lehetnek megtörhetetlenek.
A szavamat adom.
Nos...
nem hittem volna, hogy ezt mondom,
de élvezd ki a hátralévő élted!
Te is.
VÉGE
A gyűrűben van Lilit halhatatlansága?
Igen.
Gondolom, igen.
Bár, ha engem kérdezel, csupán amiatt különleges...
mert egy régi barátra emlékeztet.
És mi történt Jackkel és Shirley-vel?
- Boldogan éltek, amíg meg nem haltak? - Des Moines-ba költöztek, szóval...
nem hiszem.
Anya szerint csak akkor tudod letenni a problémáidat, ha túllépsz rajtuk.
Lefogadom, hogy az egész buszút alatt beszélgettek.
Igen.
Igen, talán így volt.
Jól van.
Vége a mesedélutánnak.
Köszi, Lucifer. Jó móka volt.
Ne túlozz!
Elmondta a történetet?
A legjobbtól tanultad, kölyök.
Egyszer régen az Ördög New Yorkba utazott.
1946-ot írtunk.
A VILÁG LEGNAGYOBB KISVÁROSA
Te vagy Lily Rose?
Ki kérdi?
Én vagyok az.
Mazikeen.
Lucifer elárulta, hol vagyok, igaz?
Azt hinné az ember, hogy az Ördög tud titkot tartani.
Nem, egyedül találtam rád.
Ez idő alatt...
végig itt voltál?
Megpróbálkoztam valamivel, de nem jött össze.
Ennyi?
Csak ennyi mondanivalód van?
Mit akarsz tőlem?
Látni akartalak.
Tudni akarom, miért hagytál el minket.
És engem.
Azért, hogy erősek legyetek. Bevált.
Nézz magadra!
Látom rajtad, hogy nincs szükséged senkire.
Igen.
Nézz rám!
A feliratot fordította: Kajner Kata